જવાબઃ હા… હજી તો મે કશું અચીવ નથી કર્યું, પણ દુનિયામાં લોકો ખૂબ સ્માર્ટ છે. હાર્વર્ડમાં ગયો ત્યાં મારા બે રૂમમેટ છે, તેમણે મેથેમેટિક્સમાં 6-6 ગોલ્ડ મેડલ મેળવ્યાં છે. પણ એનાથી આપણે ડરવું નથી. આપણાં હાથમાં એક જ વસ્તુ છે અને એ છે હાર્ડવર્ક… તમારા જીવનમાં તમારે પસંદગી કરવાની આવે છે કે મારે સાધારણ જીવન જીવવું છે કે પછી લોકો મને યાદ કરે તેવી. જો તમને લોકો યાદ કરે તેવી જિંદગી જોઈતી હોય તો તમારે જીવનમાં ઘણાબધા બલિદાન આપવા પડે છે. જિંદગી હાર્ડ છે, પણ તેમાં મઝા આવી શકે છે. ગણિત એ અભ્યાસની વસ્તુ નથી, ગણિત એ રમતની વસ્તુ છે. ગણિતને મઝા માટે રમો… તો 100 ટકા રસ પડશે. હવે મને ગેઈમ થીયરીમાં રસ છે, અને તેમાં હું કામ કરી રહ્યો છું. કેમ્બ્રિજ યુનિવર્સિટીમાં તેનું રીસર્ચ કરી રહ્યો છું. આપણને પ્રેમ કેમ થાય છે, આપણને ગુસ્સો કેમ આવે છે આ બધા જવાબ ગેઈમ થીયરી આપે છે. જેથી તે મને ગમે છે. મને ક્વોન્ટમ ફીઝિક્સ ગમે છે, અને તે શીખવાનો હું પ્રયત્ન કરી રહ્યો છું. મશીનરી લર્નિંગ અને સ્ટેસ્ટિક પણ ગમે છે, હવે તેમાં હાર્ડવર્ક કરીશ.